1421.

Godina **1421** (**[[rimski brojevi|MCDXXI]]**) bila je redovna godina koja počinje u srijedu (1. 1. po julijanskom kalendaru).

## Događaji
* 5. 1. - Mletačka Republika upućuje svog splitskog providura da sklopi savez sa bosanskim kraljem protiv kneza Ivaniša Nelipića. 
* 19. 1. - Jovan, sin vizantijskog cara Manojla II, ženi se Sofijom Montferratskom, nakon čega je krunisan za savladara (brak je neuspešan zbog Sofijine neprivlačnosti).
* januar - februar - Balša sa Đuraševićima napada od nedavno kotorske posede - grbaljski seljaci digli ustanak i pridružili mu se, katun Lješevići nije pa je spaljen.
* 2. 2. - Kineski car Yongle proglašava Zabranjeni grad sedištem vlade. 
* 15. 2. - Mlečani izuzimaju izvoz drveta iz blokade Senja (Nikola Frankapan).
* 12. 3. - "Bečka gezera": Albert II. Habsburgovac naređuje uništenje jevrejske zajednice u Austrijskom vojvodstvu (spaljeno preko 200 Jevreja).
* 21. 3. - Stogodišnji rat: Bitka kod Božea, franko-škotska pobeda nad nadmoćnijim engleskim snagama Tomasa od Lankastera, brata kralja Henrija V (Tomas poginuo).

* 28. 4. - U Beogradu umro Balša III Balšić, gospodar Zete - državu zaveštava svom ujaku, despotu Stefanu Lazareviću; to je kraj vladavine Balšića.
** Na Balšine posede nadiru Mlečani (predaju im se Drivast 10. 5., Ulcinj 15. 5. i Bar), kao i Đuraševići/Crnojevići koji uzimaju nekoliko sela. 
* april - Poslednji pomen (bivšeg) bosanskog kralja Stjepana Ostojića - Tvrtko II bez opozicije.
* proleće? - Knez Radoslav Pavlović se oženio Teodorom, kćerkom Vukca Hranića (Sandaljev brat).
* 26. 5. - Umro osmanski sultan Mehmed I, nasleđuje sin Murat II.
** Vizantinci protiv Murata pomažu pretendenta, strica Mustafu Čelebija; despot Stefan je za Murata.
* 5. 8. - Husitski ratovi: poraz husita u bitci kod Mosta. 
* avgust - Krunisao se Tvrtko II - oslanja se na Turke, Sandalja Hranića i Zlatonosoviće. 
* avgust - Despot Stefan stiže s vojskom u Zetu, gde će od Mlečana uzeti Drivast i Bar.
* 28. 9. - Kralj Žigmund izdao ispravu kćerci i zetu Albrehtu V Austrijskom kojom ih označava za naslednike u Ugarskoj i Češkoj ako ne bi imao naslednika.
* ca. jesen - Đuraševići uzeli Svetomiholjsku metohiju (Luštica) i Grbalj, na čijoj granici će Đurađ napraviti tvrđavu i poveriti je mladom Stefanu (Đurđevac kod Budve).
* ca. 15. 11. - Despot Stefan poverio upravu nad Zetom svom vojvodi Mazareku i vratio se u Srbiju, sklopivši šestomesečno primirje sa Mlečanima. 
* 18/19. 11. - Tzv. Poplava svete Elizabete u Nizozemskoj - potopljena 72 sela, poginulo oko 10.000 ljudi - neka područja su ostala trajno poplavljena (De Biesbosch).

### Tokom/tijekom godine

* Republika Firenca izdala prvi patent (barža sa kranom za prevoz mramora, izmislio arhitekta Filipo Bruneleski). 
* 1421-22 - Novo putovanje kineske Velike flote do istočnih obala Afrike i Persije (Zheng He).
* 1421-22 - Mustafa Čelebi, stric Murata II, zauzeo Galipolje i Jedrene, čime je zavladao Rumelijom; nakon prelaska u Anatoliju napustilo ga dosta vojske pa je obešen nakon bekstva.

## Rođenja

* 6. 12. - Henrik VI., kralj Engleske († 1471)

## Smrti

* 28. 4. - Balša III Balšić, vladar Zete (* 1387)
* 26. 5. - Mehmed I, osmanski sultan (* 1390)

## Reference

* Svezak drugi: dio drugi. Treće doba: Vladanje kraljeva iz raznih porodica (1301-1526). Druga knjiga: Od gubitka Dalmacije do Matije Korvina (1409-1457), Vjekoslav Klaić (archive.org)